_:nfe82b38c96d04353852245bc903d2de5xb0
<http://schema.org/articleBody>
"A magyar vívóknak csapatban továbbra sem megy úgy az Európa-bajnokságon, mint egyéniben. Férfi párbajtőr-válogatottunk a hetedik helyen végzett Montreux-ben. Boczkó Gábor, Imre Géza, Rédli András és Somfai Péter előbb legyőzték Izraelt (38-32), majd kikaptak Ukrajnától (45-34) és Spanyolországtól (45-27), mielőtt a helyosztón az oroszokat verték (45-38).  Az aranyérmet a döntőben az észteket felülmúló (45-32) franciák vehették át.  Hetedik lett a női kardválogatott is, amely a negyeddöntőben az olaszoktól (45-42), később a németektől (45-37) szenvedett vereséget.  Márton Anna, Várhelyi Anna, Garam Nóra és Mikulik Júlia a záró összecsapáson a spanyolok ellen diadalmaskodott (45-38). Az Európa-bajnoki címet Oroszország szerezte meg, mert a döntőben legyőzte Franciaországot (45-36)."
<https://hu.euronews.com/2015/06/10/ket-hetedik-hely-a-vivo-eb-n>